A ciudat más important ye Bayona (Baiona/Bayonne, l'antigua Lapurdum romana, d'an se derivan Labort, Lapurdi u Labourd), capital politica d'a suya subprefectura y economica d'una rechión más ampla, que abasta o País Basco francés y o sud d'as Landas. Atras localidatz importants son Biarritz (Miarritze u Biarritz en basco), Sant Chuan de Luz (Saint-Jean-de-Luz/Donibane Lohizune), Sant Chuan Piet de Puerto (San Jean de Pied de Port/Donibane Garazi), capital d'a Baixa Navarra, y Maule-Lextarre (Maule), capital de Sola.